stanford-oval/wikipedia huggingface dataset:
Pierre Jean Georges Cabanis
Elämä ja ura

Cabanis lähetettiin kymmenvuotiaana Brivesin kouluun, jossa hän osoitti suurta kykyä, mutta hän kapinoi lähes jatkuvasti opettajiaan vastaan, ja lopulta hänet erotettiin koulusta. Tämän jälkeen isä vei hänet Pariisiin ja jätti hänet kahden vuoden ajaksi opiskelemaan oman harkintansa mukaan. Vuosina 1773–1775 hän matkusti Puolassa ja Saksassa, ja palattuaan Pariisiin hän omistautui pääasiassa runoudelle. Isänsä toivomuksesta hän kuitenkin luopui kirjallisista harrastuksista ja valitsi lääketieteen ammatikseen. Vuonna 1789 hänen Observations sur les hopitaux -teoksensa ansiosta Cabanis nimitettiin Pariisin sairaaloiden hoitajaksi, ja vuonna 1795 hänestä tuli Pariisin lääketieteellisen tiedekunnan hygienian professori, ja sai vuonna 1799 oikeuslääketieteen ja lääketieteen historian professuurin. Hän ei juurikaan harjoittanut lääkärin ammattia, vaan hänen kiinnostuksensa kohdistui lääketieteen ja fysiologian syvällisempiin ongelmiin.
Honoré Gabriel Riqueti de Mirabeaun kahden viimeisen elinvuoden aikana Cabanis oli hänen ystävänä ja yksityislääkärinä, ja hän kirjoitti hänelle kansanopetusta käsitteleviä artikkeleita. Sairauden aikana Mirabeau luotti täysin Cabanisin ammattitaitoon. Cabanis laati sairauden etenemisestä ja Mirabeaun kuolemaan liittyvistä olosuhteista yksityiskohtaisen kertomuksen. Cabanis kannatti innokkaasti Ranskan vallankumousta. Hän oli viidensadan neuvoston jäsen ja Napoleon I nimitti hänet sittemmin senaattoriksi. Hänen poliittinen uransa ei kuitenkaan kestänyt pitkään. Hän vastusti tyranniaa kaikissa muodoissaan, ja hän suhtautui Napoleonin politiikkaan vihamielisesti.
Cabanisin pääteos oli Rapports du physique et du moral de l'homme (1802), jossa selitettiin koko todellisuus, mukaan lukien ihmisen eri puolet, materialismin avulla. Ihmisen tietoisuus oli vain mekaanisten prosessien tulos, ja kaikki älylliset prosessit ovat lopulta vain hermoston ominaisuus. Sielua ei ole olemassa ruumista irrallisena. Aivan kuten vatsa ja suolisto vastaanottavat ruokaa ja sulattavat sitä, aivot vastaanottavat aistivaikutelmia, sulattavat niitä, ja niiden orgaanisena eritteenä on ajatus. Cabanis esittää ajatuksen erittyvän aivoista kuin sappi maksasta. Myöhemmässä teoksessaan Lettre sur les causes premières (1824) Cabanis teki pesäeron materialismiin, ja kannatti kuolematonta ja aineetonta egoa. Nämä ajatukset eivät Cabanisin mielestä olleet ristiriidassa hänen aikaisemman teoriansa kanssa.
Aiheesta muualla

Kuvia tai muita tiedostoja aiheesta Pierre Jean Georges Cabanis Wikimedia Commonsissa
Plain Old Documentation

Plain Old Documentation, yleensä lyhennetty POD, on yksinkertainen 
merkintäkieli, jota käytetään kirjoittamaan dokumentaatiota Perl-ohjelmointikielelle, Perl-ohjelmille ja Perl-moduuleille.
Tarkoitus

POD on suunniteltu olemaan yksinkertainen, puhdas kieli, joka sisältää tarpeelliset 
merkinnät. Siinä ei ole sisäänrakennettuja mekanismeja fonteille, 
kuville, väreille, eikä taulukoille; sen sijaan se yrittää olla tarpeeksi laaja ollakseen hyödyllinen. Tavoitteita ovat:
Helppo jäsentää
Helppo muuttaa toiselle kielelle, kuten HTML:lle tai TeX:lle
Helppo lisätä esimerkkikoodia mukaan
Helppo lukea sellaisenaan
Helppo kirjoittaa, muuten kehittäjät eivät dokumentoi koodiaan
Käyttö

Lähes kaikki dokumentaatio Perl-maailmassa on tehty POD:lla. Itse 
Perl, kaikki julkiset Perl-moduulit, monet skriptit sekä
monet artikkelit osoitteessa Perl.com on dokumentoitu
POD:lla.
POD:ia harvoin luetaan raakana, kuitenkin se on suunniteltu olemaan luettavana
ilman erillisiä ohjelmia. Sen sijaan sitä luetaan perldoc-
ohjelmalla, muunnetaan Unixin manuaalisivuksi tai muutetaan HTML-muotoon.
Puhtailla POD-tiedostoilla on yleensä .pod-pääte, mutta 
POD:ia usein kirjoitetaan suoraan Perl-koodiin, joka käyttää .pl 
- ja .pm -päätteitä. (Perl-kääntäjä on suunniteltu niin, että se
ei ota huomioon POD-dokumentaatiota)
Esimerkki

Esimerkkitiedosto POD:n käytöstä. Dokumentin voi katsoa perldoc-ohjelmalla tai muuttaa HTML-muotoon pod2html-ohjelmalla.
$ pod2html esim.pod -o esim.html
Tekstiä suomennettu en-puolelta ja myös POD-esimerkki otettu sieltä. Pikaisen testin tuloksena perldoc ja pod2html eivät tunnistaneet U<alleviivattua>-merkintää.
Tiedosto: esim.pod
=head1 TITLE
 
 podesimerkki - Esimerkki POD:n käytöstä
 
 =head1 SYNOPSIS
 
 $x = $foo→bar( @foobar );
 print "\$x=$x";
 
 =head1 DESCRIPTION
 
 Normaalia tekstiä. Tekstiä voi muotoilla muutaman
 yksinkertaisen komennon avulla. B<lihavoitua>, I<kursiivia>, 
 U<alleviivattua>, sekä C<$koodia>
 
 =head2 An Example List
 
 =over 4
 
 =item * Tässä on lista
 
 =item * Listan toinen kohta
 
 =back 4
 
 =begin html
 
 <img src="fig1.png" align="right" alt="Figure 1." />
 <p>
 Tässä on HTML:ää. Tässä lohkossa voi lisätä kuvia 
 include images, käyttää <span style="color: green">
 tyylimäärittelyjä</span>, tai tehdä mitä tahansa
 HTML:llä. POD-jäsentimet, jotka eivät tuota HTML:ää ohittavat
 tämän lohkon.
 </p>
 
 =end html
 
 =head1 SEE ALSO
 
 L<perlpod>, L<perldoc>, L<Pod::Parser>.
 
 =head1 COPYRIGHT
 
 Copyright 2005 J. Random Hacker <jrh@cpan.org>.
 
 Permission is granted to copy, distribute and/or modify this 
 document under the terms of the GNU Free Documentation 
 License, Version 1.2 or any later version published by the 
 Free Software Foundation; with no Invariant Sections, with 
 no Front-Cover Texts, and with no Back-Cover Texts.
 
 =cut
Aiheesta muualla

perlpod - Dokumentaatiota POD:sta niille, jotka kirjoittavat sillä
perlpodspec - Dokumentaatiota POD:sta niille, jotka tekevät jäsentimiä sille
Perlin manuaalisivut ovat nähtävillä POD-muodossa osoitteessa .
Hakemisto  sisältää monia moduuleita, joihin on kirjoitettu POD:ia.
Porsas (saari)

Porsas on saari Lauttasaaren ja Seurasaaren välissä Helsingissä. Sen pinta-ala on noin 0,8 hehtaaria, ja sen vieressä on Pieni-Porsas.
Saaren nimen alkuperää ei tunneta. Porsaan luoteisrannasta noin kahdenkymmenen metrin päässä on kolmenkymmenen metrin pituinen uponnut puuhylky.
Poincarén epäyhtälö

Poincarén epäyhtälö on syntynyt Sobolev-avaruuksien teorian tuloksena ja nimetty ranskalaisen matemaatikon Henri Poincarén mukaan. Epäyhtälön avulla voidaan selvittää funktion rajat käyttämällä sen derivaattojen rajoja ja  määrittelyjoukon geometriaa. Mainitut rajat ovat erittäin merkittäviä nykyaikaisen variaatiolaskennan menetelmissä.
Epäyhtälön määritelmä

Oletetaan, että  1\leq p\leq \infty ,  \Omega  on prekompakti joukon  \mathbb {R} ^{n} avoin osajoukko Lipschitzin reunalla (so.  \Omega  on avoin, rajoitettu Lipschitz-joukko). Silloin on olemassa vakio  C>0 riippuen ainoastaan  \Omega :sta ja  p:stä siten, että kaikille  u\in W^{1,p}(\Omega )
missä
on keskiarvo  u yli  \Omega :n.
Philippe Halsman

Philippe Halsmanin omakuva.
Philippe Halsman (alk. saks. Philipp Halsmann, latv. Filips Halsmans; 2. toukokuuta 1906 Riika, Liivinmaan kuvernementti, Venäjän keisarikunta – 25. kesäkuuta 1979 New York, Yhdysvallat) oli muotokuva- ja muotivalokuvaaja, joka työskenteli Ranskassa ja Yhdysvalloissa. Hän kuvasi muun muassa Life-lehteen.
Halsman syntyi Riiassa hammaslääkärin ja opettajan perheeseen. Ylioppilastutkinnon jälkeen hän lähti Dresdeniin opiskelemaan sähkötekniikkaa ja työskenteli sivutoimisesti valokuvaajana.
Vuosina 1928–1930 Halsman oli syytettynä rikosprosessissa, joka herätti Euroopan-laajuista huomiota ja jota on verrattu Dreyfusin juttuun. Halsmann oli syyskuussa 1928 vaeltamassa isänsä kanssa Tirolissa, kun isä kuoli epäselvissä olosuhteissa. Halsman vangittiin välittömästi, ja oikeudenkäynnissä hänet tuomittiin isänmurhasta pelkkien aihetodisteiden perusteella 14 vuodeksi kovennettuun vankeuteen. Langettavaan tuomioon vaikutti maaseudulla tunnettu epäluuloisuus juutalaisia kohtaan. Tuomiota ei kumottu vetoomustuomioistuimessa. Prosessin aikana ja sen jälkeen tunnetut julkisuuden henkilöt — Albert Einstein, Thomas Mann, Jakob Wassermann, Erich Fromm, Sigmund Freud ynnä muut — asettuivat puolustamaan Halsmania. Syyskuussa 1930 Itävallan liittopresidentti armahti Halsmanin ja karkotti hänet maasta.
Halsman siirtyi Pariisiin, perusti valokuvausstudion ja alkoi käyttää nimeä Philippe Halsman. Kun Saksa miehitti Ranskan vuonna 1940, Halsman sai Albert Einsteinin avustuksella viisumin ja jatkoi uraansa Yhdysvalloissa. Hänen ottamansa valokuva pääsi Lifen kanteen 101 kertaa.
Halsman tunnetaan Jump-valokuvakirjastaan, joka sisältää kuvia 1950-luvun julkisuuden henkilöistä Richard Nixonista Marilyn Monroehun, joista jokainen kirjan nimen mukaisesti hyppää kuvassaan kankean poseerauksen sijasta. Näistä kuvista tunnetuin lienee Salvador Dalín kuva Dalí Atomicus, jossa Dalín lisäksi ilmassa on tuoli, kolme kissaa ja ämpärillinen vettä.
National Portrait Gallery Washingtonissa järjesti Halsmanin teosten retrospektiivisen näyttelyn vuosina 1998–1999. Hänen elämänvaiheitaan käsittelee Joshua Sinclairin näytelmäelokuva Jump vuodelta 2008.
Julkaisuja

Halsmann, Philipp: Briefe aus der Haft an eine Freundin.  Stuttgart:  J. Engelhorns Nachf., 1930.
Halsman, Philippe: Philippe Halsman’s Jump Book.  New York:  Simon and Schuster, 1959.
Halsman, Philippe: Halsman on the Creation of Photographic Ideas.  New York:  Ziff–Davis, 1961.
Halsman, Philippe: Halsman Sight and Insight: Words and Photos.  Garden City (N.Y.):  Doubleday, 1972.
Halsman Rosenberg, Oliver (toim.): Unknown Halsman.  New York:  Distributed Art Publishers, 2008.  ISBN 978-1-933045-87-0.
Aiheesta muualla

Halsman Archive.
Philippe Halsman. National Portrait Gallery, Smithsonian Institution.
Pesäpallon maailmancup 2006

Viides Pesäpallon maailmancup järjestettiin Saksassa Münchenissä 8.-16.7.2006. Mukana oli 11 joukkuetta neljästä eri maasta.
Alkusarja > Miehet

| Joukkue | O | 3p | 2p | 1p | 0p | SJ | AJ | P |
| --- | --- | --- | --- | --- | --- | --- | --- | --- |
| 1.  Suomi | 3 | 3 | 0 | 0 | 0 | 92 | 17 | 9 |
| 2.  Saksa 1 | 3 | 2 | 0 | 0 | 1 | 49 | 34 | 6 |
| 3.  Saksa 2 | 3 | 0 | 1 | 0 | 2 | 26 | 86 | 2 |
| 4.  Australia | 3 | 0 | 0 | 1 | 2 | 29 | 60 | 1 |
| Ottelut |
| --- | --- | --- | --- |
|  Australia |  Saksa 2 | 1 - 2 | (7-1), (4-5), (4-4), (4-4), (0-1) |
|  Saksa 1 |  Suomi | 0 - 2 | (1-15), (4-9) |
|  Saksa 1 |  Saksa 2 | 2 - 0 | (13-2), (18-2) |
|  Australia |  Suomi | 0 - 2 | (1-16), (3-16) |
|  Saksa 1 |  Australia | 2 - 0 | (7-2), (6-4) |
|  Suomi |  Saksa 2 | 2 - 0 | (30-3), (6-5) |
Alkusarja > Naiset

| Joukkue | O | 3p | 2p | 1p | 0p | SJ | AJ | P |
| --- | --- | --- | --- | --- | --- | --- | --- | --- |
| 1.  Suomi | 4 | 4 | 0 | 0 | 0 | 107 | 20 | 12 |
| 2.  Australia | 4 | 1 | 1 | 0 | 2 | 24 | 72 | 5 |
| 3.  Saksa | 4 | 0 | 0 | 0 | 4 | 28 | 79 | 0 |
| Ottelut |
| --- | --- | --- | --- |
|  Saksa |  Suomi | 0 - 2 | (1-12), (3-13) |
|  Saksa |  Australia | 0 - 1 | (2-5), (7-7) |
|  Suomi |  Saksa | 2 - 0 | (21-4), (9-3) |
|  Australia |  Suomi | 0 - 2 | (3-17), (2-15) |
|  Suomi |  Australia | 2 - 0 | (10-0), (10-4) |
|  Saksa |  Australia | 0 - 2 | (4-5), (4-7) |
Alkusarja > Sekajoukkueet

| Joukkue | O | 3p | 2p | 1p | 0p | SJ | AJ | P |
| --- | --- | --- | --- | --- | --- | --- | --- | --- |
| 1.  Suomi | 3 | 3 | 0 | 0 | 0 | 74 | 33 | 9 |
| 3.  Saksa | 3 | 2 | 0 | 0 | 1 | 33 | 41 | 6 |
| 2.  Australia | 3 | 0 | 1 | 0 | 2 | 46 | 58 | 2 |
| 2.  Ruotsi | 3 | 0 | 0 | 1 | 2 | 37 | 58 | 1 |
| Ottelut |
| --- | --- | --- | --- |
|  Australia |  Ruotsi | 2 - 1 | (9-11), (14-7), (1-0) |
|  Saksa |  Australia | 2 - 0 | (5-4), (10-8) |
|  Suomi |  Saksa | 2 - 0 | (17-6), (8-2) |
|  Suomi |  Ruotsi | 2 - 0 | (17-9), (7-6) |
|  Ruotsi |  Saksa | 0 - 2 | (1-6), (3-4) |
|  Suomi |  Australia | 2 - 0 | (8-4), (17-6) |
Loppuottelut

| Loppuottelut |
| --- | --- | --- | --- | --- |
| Miehet |  Suomi |  Saksa 1 | 2 - 0 | (8-0), (18-0) |
| Naiset |  Suomi |  Australia | 2 - 0 |  |
| Sekajoukkueet |  Suomi |  Saksa | 2 - 0 | (16-5), (8-3) |
| Pronssiottelut |
| --- | --- | --- | --- | --- |
| Miehet |  Saksa 2 |  Australia | 2 - 0 | (4-2), (9-2) |
| Sekajoukkueet |  Australia |  Ruotsi | 2 - 0 | (21-5), (13-1) |
Lopputulokset

| Sija | Miehet | Naiset | Sekajoukkueet |
| --- | --- | --- | --- |
:  Suomi
|  |  Saksa 1 |  Australia |  Saksa |
|  |  Saksa 2 |  Saksa |  Australia |
| 4. |  Australia |  |  Ruotsi |
Aiheesta muualla

2006 maailmancupin viralliset sivut (Arkistoitu – Internet Archive) (englanniksi)
Pesäpallon maailmancup
1992 • 1997 • 2000 • 2003 • 2006 • 2009 • 2012 • 2015 • 2017 • 2019  • 2023
D (yhtye)

| D |
| --- | --- |


Tiedot
Toiminnassa:  2003–
Tyylilaji:  Visual kei
Kotipaikka:   Japani
Laulukieli:  Japani
Jäsenet:  ASAGI (浅葱), Laulu   Ruiza (涙沙), Kitara   HIDE-ZOU (英蔵), Kitara   Tsunehito (恒人), Basso   HIROKI (大城), Rummut  
Entiset jäsenet:  SIN, Kitara (2003)  Rena (レナ), Basso (2003–2005) 
Levy-yhtiö:  God Child Records, 2003–2007   Smile Company Ltd., 2008–  
Aiheesta muualla
Kotisivut
Infobox OKNimi-testi OK: 
D on japanilainen visual kei -yhtye. Yhtye on perustettu vuonna 2003.
Jäsenet

ASAGI
Laulu
Syntymäpäivä: 29. elokuuta 1974
Syntymäpaikka: Noshiro, Akita
Pituus: 178 cm
Paino: 59 kg
Edelliset yhtyeet: Balsamic (1996 - 1997), JE*REVIENS (1998 - 2000), Syndrome (2001 - 2002), kochou (2002 -) (sivuprojekti Shelly Trip Realize -rumpali Takuman kanssa), Night of the Children (2003 - 2003).
Ruiza
Kitara
Syntymäpäivä: 18. helmikuuta 1979
Syntymäpaikka: Itami, Hyogo
Edelliset yhtyeet: Distray (1996 - 1999), LAYBIAL (1999 - 2000), Syndrome (2000 - 2002).
HIDE-ZOU
Basso, kitara
Syntymäpäivä: 19. marraskuuta 1977
Syntymäpaikka: Kanagawa
Pituus: 172 cm
Paino: 55 kg
Edelliset yhtyeet: Lapis (1995 - 1997), Clair de Lune (1997 - 2000), As'REAL (2000 - 2002), S to M (2002 - 2003), Night of the Children (2003 - 2003).
Tsunehito
Basso
Syntymäpäivä: 5. maaliskuuta 1984
Syntymäpaikka: Jokohama, Kanagawa
Pituus: 169 cm
Paino: 48 kg
Edelliset yhtyeet: Relude (2001 - 2003), Givuss (2003 - 2004), SCISSOR (2004 - 2005).
HIROKI
Rummut
Syntymäpäivä: 20. heinäkuuta 1975
Syntymäpaikka: Gunma
Pituus: 178 cm
Paino: 60 kg
Edelliset yhtyeet: Overtake (1998 - 2000), Michiru Project (2001 - 2001), Aioria (2001 - 2002), S to M (2002 - 2003), Night of the Children (2003 - 2003).
Historia

D perustettiin maaliskuussa 2003, yhtyeen jäseninä olivat ASAGI, Ruiza, HIROKI, Sin ja Rena. Yhtye julkaisi minialbumin NEW BLOOD 18. heinäkuuta 2003. Pian julkaisun jälkeen Ruiza joutui sairaalaan, ja Sin päätti jättää yhtyeen. D piti lyhyen tauon, jonka aikana ASAGI ja HIROKI muodostivat kitaristi HIDE-ZOUn kanssa uuden Night of the Children -yhtyeen. HIROKI tunsi HIDE-ZOUn yhtyeestä S to M. HIDE-ZOU oli kahden yhtyeen välillä, Aiorian ja D:n. Kun Ruiza pääsi sairaalasta, D palasi yhteen 27. syyskuuta 2003 uudella kokoonpanolla: ASAGI, Ruiza, HIROKI, HIDE-ZOU ja Rena. Kaksi kuukautta sen jälkeen he julkaisivat uuden singlen, AliCen. Tammikuun 27. päivä he julkaisivat PARADOX-minialbumin
Vuonna 2004 D julkaisi kaksi uutta singleä: "Yume narishi kuuchuu teien" (12.5..2004) ja "Mayutsuki no hitsugi", joka oli myytävänä vain kolmessa konsertissa (Shibuya O-West 4.11., Nagoya ell. FITS ALL 13.11. ja Osaka MUSE 23.11.). Yhtye julkaisi uudestaan uudelleenmasteroidun version ensimmäisestä minialbumista, jolle lisättiin myös kappale "Gareki no hana". "NEW BLOOD ~second impact~" julkaistiin 8. joulukuuta 2004, ja pian sitä seurasi yhtyeen neljäs single "Mahiru no koe ~Synchronicity~" (julkaistiin 12.1.2005).
Vuosi 2005 oli yhtyeelle kiireistä aikaa. 7. tammikuuta Kisaki (ennen yhtyeessä Syndrome, nykyään Phantasmagoria) päätti tehdä yhteistyökiertueen D:n kanssa. Rena ei ollut mukana kiertueella, mutta ehti vielä julkaista yhtyeessä uuden singlen ja musiikkivideon, "Yami yori kurai doukoku no a CAPPELLA to bara yori akai jounetsu no ARIA". Viimeisimmän albumin nauhoituksen jälkeen Rena päätti jättää yhtyeen. Hän soitti bassoa "The name of the ROSE" -albumilla (julkaistu 25.9.2005), vaikka levy julkaistiin kaksi kuukautta hänen lähtönsä jälkeen.
Tsunehito liittyi yhtyeeseen 5. joulukuuta 2005, ja soitti uudelleen bassot "The name of the ROSE 2006" -albumille (julkaistu 8.2.2006), joka sisälsi kolme uutta kappaletta.
Yhtyeellä on tapana masteroida ja julkaista vanhat albumit uudelleen, joten vuonna 2006 he julkaisivat uudelleen PARADOX-minialbumin ja "Yume narishi kuchuu teien" -singlen. Singlen mukana julkaistiin kaksi ennenjulkaisematonta kappaletta. D:n viimeisin single "Taiyou wo okuru hi" (julkaistu 3.8.2006) on saatavilla sekä musiikkivideon kanssa että ilman videota. Yhtyeen "Tafel Anatomie" -albumi on julkaistu 18. lokakuuta 2007. Tafel Anatomie kiertueella vuonna 2006 nauhoitetun konsertin D julkaisi Tafel Anatomie Tour 2006 - 12.06 Tour Final Shibuya Kokai -nimisenä 14. maaliskuuta 2007.
Yhtye on julkaisi vuonna 2007 useita singlejä; 25. huhtikuuta Dearest You, 18. heinäkuuta Ouka Saki Some ni keri ja 15. elokuuta Schwarzschild -singlet. Syksyllä 2007 julkaistiin uusi albumi, Neo culture ~Beyond the world~.
22. joulukuuta 2007 pidetyllä keikalla bändi ilmoitti heistä tulevan major-bändi. D julkaisee ensimmäisen singlen suuren levy-yhtiön alaisuudessa 7. toukokuuta.
Diskografia > Singlet

~Torikago Goten~ L'oiseau bleu (28. heinäkuuta, 2011)
Akaki hitsuji ni yoru bansankai (28. heinäkuuta, 2010)
Kaze ga mekuru peeji (10. maaliskuuta, 2010)
Day by day (2. joulukuuta, 2009)
Tightrope (23. syyskuuta, 2009)
Snow White (21. tammikuuta, 2009)
Yami no kuni no Alice  (3. syyskuuta, 2008)
BIRTH (7. toukokuuta, 2008)
Schwarzschild (15. elokuuta, 2007)
Ouka Saki Some ni keri (18. heinäkuuta, 2007)
Dearest You (25. huhtikuuta, 2007)
Taiyou wo okuru hi (3. elokuuta, 2006)
Yume narishi kuuchuu teien 2006 (3. toukokuuta, 2006)
Yami yori kurai doukoku no A CAPPELLA to bara yori akai jounetsu no ARIA (22. kesäkuuta, 2005)
Mahiru no koe ~Synchronicity~ (12. tammikuuta, 2005)
Mayutsuki no hitsugi (marraskuu, 2004)
Yume narishi kuuchuu teien (12. toukokuuta, 2004)
Alice (27. marraskuuta, 2003)
Diskografia > Albumit

Vampire Saga (12. tammikuuta, 2011)
7th rose (24. maaliskuuta, 2010)
Genetic World (25. helmikuuta, 2009)
Neo culture ~Beyond the world~ (7. marraskuuta, 2007)
Tafel Anatomie (18. lokakuuta, 2006)
PARADOX 2006 (3. toukokuuta, 2006)
The name of the ROSE 2006 (8. helmikuuta, 2006)
The name of the ROSE (28. syyskuuta, 2005)
NEW BLOOD ~second Impact~ (8. joulukuuta, 2004)
PARADOX (7. tammikuuta, 2004)
NEW BLOOD (18. heinäkuuta, 2003)
Diskografia > DVD:t

Tafel Anatomie Tour 2006 - 12.06 Tour Final Shibuya Kokai (14. maaliskuuta, 2007)
Aiheesta muualla

Virallinen sivusto
Pierre Jeanneret

| Pierre Jeanneret |
| --- | --- |

Henkilötiedot
Syntynyt: 2. maaliskuuta 1896 Geneve, Sveitsi
Kuollut: 4. joulukuuta 1967 (71 vuotta) Thônex, Sveitsi
Taiteilija
Ala:  arkkitehtuuri, muotoilu
Pierre Jeanneret (2. maaliskuuta 1896 Geneve, Sveitsi – 4. joulukuuta 1967 Thônex, Geneven kantoni, Sveitsi) oli sveitsiläinen arkkitehti ja muotoilija, joka teki pitkään yhteistyötä pikkuserkkunsa Le Corbusier’n kanssa. Hän oli suunnittelemassa monia Le Corbusier’n rakennuksia 1920-luvulla ja Chandigarhin kaupunkia 1950-luvulla. Heidän yhteistyönsä katkesi toisen maailmansodan takia.
Elämä

Jeanneret opiskeli 1913–1915 Genevessä arkkitehtuuria, kuvanveistoa ja taidemaalausta. Tämän jälkeen hän työskenteli Genevessä arkkitehtiharjoittelijana, kunnes siirtyi pariisilaiseen arkkitehtitoimistoon 1920-luvun alussa. Jeanneret aloitti yhteistyön pikkuserkkunsa Le Corbusier’n kanssa vuonna 1922, ja heidän ensimmäinen yhteinen rakennuksensa oli Villa Besnus. Heidän yhteistyöstään syntyi 1920-luvulla monia modernismin merkkirakennuksia, kuten Villa Savoye. Jeanneret hoiti yhteisessä toimistossa erityisesti jokapäiväisiä asioita ja töiden valvontaa, sillä Le Corbusier itse oli usein matkoilla tai sitoutunut muihin asioihin. Jeanneret työskenteli samaan aikaan myös Charlotte Perriandin ja Jean Prouvén kanssa, ja he tutkivat yhdessä valmiista suurelementeistä rakennettavien talojen potentiaalia.
Jeanneret’n ja Le Corbusier’n yhteistyö katkesi toiseen maailmansotaan; Jeanneret sympatisoi kommunisteja ja liittyi Ranskan vastarintaliikkeeseen, kun Le Corbusier puolestaan toimi läheisesti Vichyn Ranskan kanssa. Jeanneret muutti Grenobleen, missä hän perusti Denise Cresswellin, Georges Blanchonin ja André Massonin kanssa Le Bureau Central de Constructionin. Lisäksi Jeanneret jatkoi yhteistyötään Jean Prouvén kanssa.
Joitakin hänen tärkeimpiä töitään Chandigarhissa ovat M.L.A. Hostellit sektoreilla 3 ja 4, miesten ammattikorkeakoulu (nykyisin CCET) sektorilla 26, valtionkirjasto, kaupungintalo ja posti- ja lennätinrakennus sektorilla 17, arkkitehtitoimisto (nykyisin Le Corbusier Centre) sektorilla 19, jatkotutkinto Lääketieteen koulutus- ja tutkimusinstituutti sektorilla 12 (yhteistyössä Jeet Malhotran, Aditya Prakashin ja H.S.Chopran kanssa), Government Model Senior Secondary School, St. John's High School, Chandigarh ja kaupat V4:llä sektorilla 11.
Rakennusten lisäksi Jeanneret suunnitteli myös huonekaluja sekä itsenäisesti että Le Corbusierin kanssa. Hän kokeili minimalistista muotoilua, mukaan lukien tuolia, joka ei vaatinut kiinnikkeitä.
Le Corbusier pyysi 1950 Jeanneret’ta mukaan intialaisen Chandigarhin suunnittelutyöhön. Jeanneret eli yli vuosikymmenen ajan rakennettavassa kaupungissa ja johti siellä töitä. Hän asui 15 vuotta Chandigarhissa, ja hänen merkittävin rakennuksensa on Panjabin yliopiston Gandhi Bhawan. Jeanneret jätti Intian sairastuttuaan 1965, ja hän kuoli kaksi vuotta myöhemmin. Hänen tuhkat ripoteltiin Chandigarhissa sijaitsevaan järveen.
Gallery

Pierre Jeanneret'n kotimuseo Chandigarhissa
Aiheesta muualla

Kuvia tai muita tiedostoja aiheesta Pierre Jeanneret Wikimedia Commonsissa
Pierre Jeanneret -arkisto (Arkistoitu – Internet Archive) (englanniksi)
Pierre Jeanneret, huonekalut Chandigarhille (englanniksi)
Pukkilan pappila

| Pukkilan pappila> Buckila prästgård |
| --- | --- |
Sijainti:  Pukkila, Uusimaa
Rakennustyyppi:  pappila
Valmistumisvuosi:  1785
Rakennuttaja:  Pukkilan seurakunta
Omistaja:  Pukkilan seurakunta
Tyylisuunta:  kustavilaisuus
Runkorakenne:  hirsi
Julkisivumateriaali:  lauta
 
Lisää rakennusartikkeleitaArkkitehtuurin teemasivulla
Pukkilan pappila (ruots. Buckila prästgård) on Uudellamaalla Pukkilan kunnassa sijaitseva pappila eli papin tai kirkkoherran virka-asunto. Vuonna 1785 valmistuneen pappilan omistaa Pukkilan seurakunta. Pappilassa sijaitsee seurakunnan toimitiloja, kuten kirkkoherranvirasto ja taloustoimisto. Lisäksi pappilan tiloja vuokrataan juhlatiloiksi.
Tyylisuunnaltaan Pukkilan pappila edustaa kustavilaista tyyliä. Pukkilan ensimmäinen pappila valmistui 1702. Nykyinen pappila on järjestyksessä toinen, ja se on kunnostettu vuonna 2010. Pappilan ympärillä on omenapuutarha.
Punainen Porvoo

| Punainen Porvoo |
| --- | --- |

Kirjailija:  Antti Kauranne
Kieli:  suomi
Genre:  teknotrilleri
Kustantaja:  Kustannus Oy Majakka
Julkaistu:  2008
Sivumäärä:  400
ISBN:  9789519260907
Löydä lisää kirjojaKirjallisuuden teemasivulta
Punainen Porvoo on  Antti Kauranteen kirjoittama sotakirja vuodelta 2008.
Kirja kertoo fiktiivisestä sodasta Suomen ja Venäjän federaation välillä 2010-luvun alkupuolella. Kirjasta puuttuvat varsinaiset päähenkilöt ja se keskittyykin kuvaamaan sotaa mahdollisimman useista eri näkökulmista, aina suomalaisesta jääkäristä Kremlin vallanpitäjiin.
Pulan lentoasema

Pulan lentoasema (kroatiaksi Zračna luka Pula) (IATA: PUY, ICAO: LDPL) on lentoasema Pulassa Kroatiassa. Se sijaitsee noin 6 kilometriä Pulan keskustasta koilliseen. Lentoasema on Kroatian viidenneksi vilkkain lentoasema Zadarin lentoaseman jälkeen. Sen kautta kulki 777 568 matkustajaa vuonna 2019. Lentoasema perustettiin virallisena lentoasemana 1. toukokuuta 1967. Se toimi aiemmin lentotukikohtana. Lentoaseman toimitusjohtaja on Nina Vojnić Žagar.